তারা সুতারিয়া-বীর পাহাড়িয়া প্রেমের সম্পর্কে সিলমোহর, ভক্তদের শুভেচ্ছার ঝড়!

ওয়েব ডেস্ক: অভিনেত্রী তারা সুতারিয়া এবং বীর পাহাড়িয়া(Tara Sutaria and Veer Pahariya) তাদের সম্পর্কে(Relationship) সিলমোহর দিয়েছেন অর্থাৎ প্রকাশ্যে এনেছেন। আর তাতেই ভক্তদের শুভেচ্ছার ঝড় শুরু হয়েছে। তাদের এই সম্পর্কের গুঞ্জন সোশ্যাল মিডিয়ায় দীর্ঘদিন ধরেই ঘুরে বেড়াচ্ছিল। এখন প্রকাশ্যে তারা বিভিন্ন অনুষ্ঠানে একসঙ্গে যাচ্ছেন। অভিনেত্রী তারা বীরের সঙ্গে একটি অন্তরঙ্গ ছবি পোস্ট করে সম্পর্কের আনুষ্ঠানিক ঘোষণা করেছেন। আর তারপরেই শুধু ভক্তদের কাছ থেকে নয় বলিউডের অন্যান্য তারকারা তাদেরকে শুভেচ্ছা ও অভিনন্দন জানিয়েছেন।

আরও পড়ুন: শনিবার মুক্তি পেল ‘বাগি ৪’-এর ট্রেলার

জাহ্নবী কাপুর(Janhavi Kapoor), রাজকুমার রাও(Rajkumar Rao), বাদশা(Badsha) সহ বহু সেলিব্রিটি পোস্টটি লাইক করেছেন। অবশেষে গুঞ্জন এর আকর্ষণ ঘটিয়ে দুজনে এক সঙ্গে থাকার সিদ্ধান্ত নেওয়ায় ভক্তরা যারপরনায় যথেষ্ট খুশি। দুজনের সম্পর্কে যথেষ্ট গুঞ্জন ছিল যে তারা বহুদিন ধরে ডেটিং করছেন। দুজন সম্প্রতি ‘ন্যাশনাল ইউথ দেজ’ এর অনুষ্ঠানে একসঙ্গে উপস্থিত ছিলেন।

গত শনিবার সোশ্যাল মিডিয়ায় তারা সুতারিয়া একগুচ্ছ ছবি শেয়ার করেছেন। সেখানেই প্রেমিক তথা ‘স্কাই ফোর্স’ এর অভিনেতা বীর পাহাড়িয়ার সঙ্গে দুজনকে একসঙ্গে পোজ দিতে দেখা গেছে। চোখে মুখে যথেষ্ট প্রশান্তি ও আন্তরিকতা। ক্যাপশনে দুজনে লিখেছেন, ‘ভক্তি, বিশ্বাস এবং উদযাপন… গণপতি বাপ্পা মোরিয়া’।

প্রসঙ্গত, বীর পাহাড়িয়া ২০২৫-এর শুরুতেই বলিউডে পা রাখেন ‘স্কাই ফোর্স’-এর হাত ধরে। ১৯৬৫ সালের ভারত-পাকিস্তান যুদ্ধের প্রেক্ষাপটে নির্মিত এই ছবিতে তিনি অভিনয় করেছেন ভারতীয় বিমানবাহিনীর এক তরুণ অফিসারের চরিত্রে। অক্ষয় কুমার, সারা আলি খান এবং নিমরত কৌরের সঙ্গে পর্দা ভাগ করে নেন বীর।